Rakel voksede op i Akureyri, en by i det nordlige Island. Gennem ungdomsårene spillede hun for Þór, frem til 2006, da de to største fodboldhold for kvinder i Akureyri besluttede at slå holdene sammen til et og kalde det Þór/KA. I januar 2009 blev Rakel udlejet til Brøndby IF i Elitedivisionen. Hun blev den første udenlandske spiller på Brøndbys kvindehold, som var aktuel national mester. Hun vendte tilbage til Island i april 2009 og fortsatte med at spille for Þór/KA i den islandske Úrvalsdeild. I november 2011 underskrev Rakel kontrakt med Breiðablik, hvor hun stadig spiller. Hun har scoret flere mål for holdet, 13 mål i 2012 og 12 mål i 2013.  International karriere Rakel fik sin landsholdsdebut på Islands A-landshold ved Algarve Cup 2008 i en 2–0 sejr over Polen. Ved EM i fodbold 2009, spillede Rakel med i alle tre kampe, hvor Island blev slået ud i første runde. Fire år senere blev Rakel af landstræner Siggi Eyjólfsson udtaget til Islands trup til EM i fodbold 2013. Rakel blev også udtaget til Islands trup til EM i fodbold 2017.